Reddingsplan vir Landbank versoek | Maroela Media
Die organisasie ontvang al hoe meer navrae van landbouers oor waar hulle om finansiering kan aanklop, aangesien die Landbank nie oor die voldoende likwiditeit beskik nie. Die Landbank ontvang telkens 'n reddingsboei, maar tog kan dit nie aan die mandaat voldoen nie.
"Om 'n reddingsplan op te stel, moet ons egter eers kyk na die oorsake," sê Henry Geldenhuys, die president van TLU SA. "Suid-Afrika se staatsbeheerde instansies word voor die voet die grond in bestuur. Kaderontplooiing, swart ekonomiese bevoordeling, korrupsie, selfverryking, onsinnige besteding – dit is die oorsaak van al die staatsbeheerde ondernemings, en ons ekonomie wat aan flarde is. Dit help nie die regering hou aan om geld na die instansies toe te gooi, maar die geld word wanbestuur nie."
Die groter probleem met die wanbestuur van die Landbank is dat dit afgesien van die verspilling, ook 'n direkte invloed op noodsaaklike voedselvoorsiening het. Die grootste gedeelte van die bevolking woon in stede en is afhanklik van kommersiële landbou vir voedsel."
Geldenhuys sê die regering dra nie by om kommersiële landbou te ondersteun nie. "Geen ramphulp, geen droogtehulp, geen fondse kom by kommersiële landbouers uit nie. Maar bestaansboere – wat maar 1% van voedsel voorsien – ontvang weereens miljarde rande in staatsondersteuning. Die staat is kommersiële landbou se grootste vyand."
TLU SA stel voor dat die fondse wat aan staatsbeheerde ondernemings wat nie bydra om in voedsel te voorsien nie – soos SAL, Denel en die SAUK – eerder na 'n hergestruktureerde Landbank vloei. Koöperasies, handelsbanke en landbouleiers moet so spoedig moontlik byeen kom om hierdie reddingsplan vir die Landbank te bespreek en op die been te kry.
"Dit het tyd geword dat landbourolspelers beheer neem oor landbou in die land," sê Geldenhuys.
Hoe sal 'n reddingsplan help as die filisteine die die fondse aanhou plunder? Het dit nie tyd geword om 'n koöperatiewe landbank te begin met wit boere in beheer nie?
Wie gaan dit doen
Eers wanneer 'our people' SONDER kos sit, sal die regering MISKIEN reageer! Wanneer die lot besef kos kom nie van Woolies af nie…
Niks sal nêrens oorbly nie. FEITE!!!
My beskeie mening is dat dit reeds te laat is. Hierdie onbevoegde mense het Suid-Afrika reeds oor die krans gestoot en met hulle, buite die tronkmure, gaan nooit die staatsbeheerde ondernemings ooit weer kan herstel nie!!